NaiveNeuron/SloPal huggingface dataset:
Pellegrini, Peter, predseda NR SR (2014-12-10):
Panie poslankyne, páni poslanci, budeme pokračovať v rokovaní prvým čítaním o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 561/2008 Z. z. o príspevku na starostlivosť o dieťa a o zmene a doplnení niektorých zákonov v znení neskorších predpisov a ktorým sa dopĺňa zákon č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov (tlač 1297). Prerušili sme rozpravu, v ktorej vystupoval pán splnomocnenec vlády Pollák, ktorý ma ale informoval, že nemieni pokračovať ďalej v rozprave, takže budeme už len končiť faktickými poznámkami a uzavrieme rozpravu. Takže poprosím s reakciami vo faktických poznámkach. Pán poslanec Huba, nech sa páči.
Jurinová, Erika, podpredsedníčka NR SR (2012-09-12):
Ďakujem pánovi poslancovi. Nech sa páči, posledný prihlásený, pán poslanec Igor Hraško.
Tomanová, Viera, poslankyňa NR SR (2014-07-01):
Ďakujem veľmi pekne, pani predsedajúca. Ja by som len pripomenula, že zhodou okolností zákon o príspevkoch práve do náhradnej rodinnej starostlivosti v nadväznosti na zákon 305 o sociálnoprávnej ochrane detí a sociálnej kuratele bol v rukách pani Radičovej, pán Hlina, a skutočne išiel a bol schvaľovaný s určitými zámermi. Ja musím povedať, že vtedy som nesúhlasila s týmto zákonom, a to z toho dôvodu, že napríklad otec, poviem taký konkrétny prípad z Nitry, siedmich detí, kde matka zomrela pri pôrode, zostal doma s dieťaťom. Vzhľadom na hmotnú núdzu, ktorá vlastne vtedy bola prijatá, tak jeho príjem bol do nejakých 10-tisíc. Životné minimum pre jeho deti a preňho vychádzalo nejakých 20-, 21-tisíc. A čuduj sa svete, že na základe týchto príspevkov, ktoré vtedy boli, miesto toho, aby sme pomohli skôr rodičovi, aby sa mohol starať o svoje deti a zostať s nimi doma, kým to menšie vyrastie, a teda bude môcť ísť do nejakého predškolského zariadenia, tak radšej sme dali 55-tisíc, vtedy som to napočítala, do náhradnej rodinnej starostlivosti, ako by sme pomohli otcovi zvládnuť tú situáciu doma v rámci hmotnej núdze. Čiže to je, to je vždy ten, táto situácia má niekoľko momentov, ktoré treba zohľadňovať. Ja súhlasím, že to treba riešiť, ale treba to riešiť prostredníctvom tých, ktorí rozhodujú o náhradnej rodinnej starostlivosti, a to sú súdy, teda v zákone o rodine.
Osuský, Peter, poslanec NR SR (2016-06-14):
Ďakujem pekne, pani predsedajúca. Kolega Dostál správne zmienil expanzionistickú politiku Ruska a ja tu len chcem podčiarknuť, že aj keď sme si pred chvíľou vypočuli dlhý výpočet amerických zásahov, tak ku cti Severoatlantickej aliancie, ktorej je Slovensko, chvalabohu, členom, treba povedať to, že nikdy výsledkom nijakej z ich aktivít nebolo pričlenenie nejakého územia k nejakému štátu NATO. Naopak, to čo zažili Gruzínci vo vzťahu k Osetsku a Abcházsku, to, čo zažívala Moldava vo vzťahu k Transnistrii, a, presne vzaté, keď zalistujeme v našich brožovaných pamätiach, tak i to, čo sme my zažili od spojencov, bratov a víťazov vo vzťahu k Podkarpatskej Rusi, bola čistá územná lúpež. A v tomto zmysle treba teda povedať, že na rozdiel od toho bývalého veľkého brata sa inštitúcia alebo organizácie, ktorej je Slovensko členom, žiadnych územných lúpeží typu Krym nedopúšťa. A ak si nejaká krajina sama želá členstvo a prípadne by si rozhodla o potrebe referenda, je svätou vecou Černohorcov usporiadať si referendum. Ak ale referendum neusporiadajú, je poslednou vecou, o ktorú sa máme starať my, aby konali podľa našich pokynov. A na margo obranyschopnosti, lebo tu zaznievali reči o mlieku a chlebe, ubezpečujem vás, že ak by sa krajina ako Slovensko mala čo i len nesmiešne stať obranyschopnou, ani na chlieb, ani na mlieko by nebolo.
V. Veteška, podpredseda NR SR: (2005-03-15):
Nasleduje prvé čítanie o vládnom návrhu zákona o výrobe, uvádzaní na trh a používaní krmív, takzvaný krmivársky zákon . Vládny návrh  zákona ste dostali ako tlač č. 1030. Návrh na jeho pridelenie na prerokovanie vo výboroch máte v rozhodnutí č. 1044. Prosím ministra pôdohospodárstva Slovenskej republiky pána Zsolta Simona, aby návrh zákona uviedol.
Kuriak, Milan, poslanec NR SR (2020-09-22):
Pán predseda, dajte, prosím, hlasovať o návrhu uznesenia tak, ako je uvedené v prílohe správy.
P. Paška, predseda NR SR: (2009-06-18):
(Prestávka.) (Po prestávke.)
Sulík, Richard, predseda NR SR (2010-10-12):
Pán Jarjabek, prosím vás, reagujte na rečníka.
Kuciaňová, Magdaléna, poslankyňa NR SR (2019-09-17):
Ďakujem veľmi pekne. Vážený pán predsedajúci, vážené panie poslankyne, vážení páni poslanci, dovoľte mi predložiť spoločnú správu výborov Národnej rady Slovenskej republiky o prerokovaní návrhu poslancov Národnej rady Slovenskej republiky Dušana Tittela, Tibora Jančulu, Evy Smolíkovej a Tibora Bernaťáka na vydanie zákona, ktorým sa dopĺňa zákon č. 311/2001 Z. z. Zákonník práce v znení neskorších predpisov a ktorým sa menia a dopĺňajú niektoré zákony, tlač 1479. Národná rada Slovenskej republiky uznesením č. 1926 
z 26. júna 2019 pridelila predmetný návrh zákona na prerokovanie týmto výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet, Výboru Národnej rady Slovenskej republiky pre hospodárske záležitosti a Výboru Národnej rady Slovenskej republiky pre sociálne veci. Určila zároveň Výbor Národnej rady Slovenskej republiky pre sociálne veci ako gestorský výbor a lehoty na prerokovanie návrhu zákona v druhom čítaní vo výboroch. Predmetný návrh zákona, tlač 1479, prerokovali a odporučili Národnej rade Slovenskej republiky schváliť: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet a Výbor Národnej rady Slovenskej republiky pre sociálne veci. Výbor Národnej rady Slovenskej republiky pre hospodárske záležitosti o predmetnom návrhu nerokoval, pretože nebol uznášaniaschopný. Z uznesení výborov Národnej rady Slovenskej republiky pod bodom 3 tejto spoločnej správy vyplýva jedenásť pozmeňujúcich a doplňujúcich návrhov. Gestorský výbor odporúča návrh zákona schváliť v znení schválených pozmeňujúcich a doplňujúcich návrhov. Gestorský výbor odporúča hlasovať o návrhoch v štvrtej časti tejto spoločnej správy nasledovne: spoločne o bodoch 1 až 7, 9 až 11 so stanoviskom gestorského výboru schváliť, osobitne o bode 8 so stanoviskom gestorského výboru neschváliť. Spoločná správa Výborov Národnej rady Slovenskej republiky o prerokovaní návrhu zákona vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre sociálne veci č. 184 z 10. septembra 2019. Týmto uznesením ma výbor zároveň poveril, aby som na schôdzi Národnej rady Slovenskej republiky pri rokovaní o predmetnom návrhu zákona informovala o výsledku rokovania výborov a predkladala návrhy v zmysle príslušných ustanovení zákona o rokovacom poriadku Národnej rady. Pán predsedajúci, otvorte, prosím rozpravu.
P. Hrušovský, podpredseda  NR SR: (2001-11-06):
V. Oberhauser, poslanec: Ďakujem, pán predsedajúci. Iste je potrebné privítať iniciatívu pani poslankyne, že sa snaží rozšíriť záväznosť proste financovania škôl. Ale chcel by som upozorniť na to, čo navrhla v bode 2, kde hovorí o vývoji trhu práce a o vzdelávaní vo vzťahu k vývoju na trhu práce. Tam by som skôr považoval za potrebné, že práve vyššie územné celky a vôbec tie samosprávy by mali mať to navrhujúce postavenie alebo rozhodovacie postavenie, a nie Národný úrad práce, nakoľko si myslím, že Národný úrad práce vlastne konštatuje ten terajší stav vývoja trhu práce. Školy vždy sa musia pozerať s určitým predstihom, lebo vychovávajú proste tých absolventov pre nejakú budúcnosť 4 – 5 rokov dopredu. Musia vedieť, ako sa bude vyvíjať ten trh práce. A to je trošku zložitejšia problematika, kde, dúfajme, práve tie samosprávy vyšších územných celkov budú mať na to, aby si mohli robiť precízne analýzy vývoja a možností rozvoja trhu práce a z tej súvislosti aj kvalifikačných požiadaviek na vzdelanie. Je to veľmi zložitá  výskumná problematika, analytická problematika, je potrebná, aby sa robila, ale tam už vidím skôr tú úlohu tých vyšších územných celkov a samospráv než Národného úradu práce, lebo tam sa presúva ťažisko zodpovednosti za regionálny rozvoj, a preto by mali mať aj, samozrejme, také postavenie, aby aj určovali požadované vzdelanie.
Bašistová, Alena, poslankyňa NR SR (2018-03-23):
Ďakujem veľmi pekne. Zvolávam výbor pre sociálne veci ihneď. Ďakujem.
Pellegrini, Peter, podpredseda NR SR (2020-07-09):
Ďakujem. Pán minister, už sme minuli čas. Tak ale aby to bolo fér, ak viete jednou vetou odpovedať, tak nech sa páči.
Figeľ, Ján, podpredseda NR SR (2013-05-31):
Ďakujem pekne. Dušan Bublavý, nech sa páči.
Uhrík, Milan, poslanec NR SR (2018-05-25):
Milá pani predsedajúca, milé kolegyne, kolegovia, dovoľte, aby som uviedol novelu zákona č. 213/1997 Z. z. o neziskových organizáciách poskytujúcich všeobecne prospešné služby v znení neskorších predpisov. Stručne poviem. Cieľom tejto novely zákona je zaviesť transparentnosť do financovania, transparentnosť a prehľad do financovania mimovládnych organizácií, ktoré prijímajú prostriedky zo zahraničia. Stručne. Podrobnejšie sa k tomu vyjadrím v rozprave, do ktorej sa hlásim ako prvý. Ďakujem.
Laššáková, Jana, podpredsedníčka NR SR (2014-10-30):
Pán poslanec Jasaň.
Janiš, Stanislav, poslanec NR SR (2011-11-30):
Pristúpime k hlasovaniu o návrhu zo spoločnej správy. Pán predseda, prosím, dajte hlasovať o bodoch 2, 3 a 4 spoločne s odporúčaním výboru schváliť.
Zmajkovičová, Renáta, podpredsedníčka NR SR (2012-12-14):
Pán poslanec Hudacký.
Hrnčiar, Andrej, podpredseda NR SR (2018-11-28):
Dve faktické poznámky. Nech sa páči, pán poslanec Zelník.
Grendel, Gábor, podpredseda NR SR (2022-10-26):
Teraz ešte s faktickou poznámkou pán poslanec Tomáš Valášek.
Žiga, Peter, podpredseda NR SR (2023-12-12):
Pán poslanec Pročko.
B. Bugár, podpredseda NR SR: (2001-09-17):
(Hlasovanie.) Prítomných je 79 poslancov, za 79. Konštatujem, že Národná rada sa uzniesla, že tento vládny návrh zákona prerokuje v druhom čítaní. Nech sa páči druhé hlasovanie. J. Langoš, poslanec: Pán predsedajúci, navrhujem prideliť tento vládny návrh zákona ústavnoprávnemu výboru, výboru pre financie, rozpočet a menu, výboru pre hospodárstvo, privatizáciu a podnikanie, výboru pre verejnú správu, výboru pre obranu a bezpečnosť ako gestorskému výboru a výboru pre ľudské práva a národnosti. Súčasne odporúčam tento vládny návrh prerokovať v druhom čítaní vo výboroch vrátane gestorského výboru do 17. októbra tohto roka. Prosím, nechajte hlasovať o tomto návrhu.
Žiga, Peter, podpredseda NR SR (2023-11-16):
Pán minister, chcete reagovať? Upozorňujem vás, že máte poslednú minútu.
Blanár, Juraj, podpredseda NR SR (2022-10-21):
Jedna faktická poznámka na vaše vystúpenie. Pán poslanec Rastislav Schlosár, nech sa páči.
Šipoš, Michal, poslanec NR SR (2024-01-08):
Ďakujem pekne, Gábor Grendel, za zhrnutie faktov a pravdy. Je pravda, že tento zákon určite nemá ísť cez skrátené legislatívne konanie, ale to už hovorili moji predrečníci, a preto je podľa mňa veľmi podstatné, aby sme neboli ticho, aby sme nenechali im to len tak jednoducho, aby im to prešlo. Tak ako sme sa spojili v minulom roku a vyvinuli sme aktivitu na to, aby to Fico nedostal pod stromček, tak je veľmi dôležité, aby sa každý slušný a čestný občan Slovenskej republiky postavil na stranu spravodlivosti a nebol ticho, tak ako to robíme my poslanci v Národnej rade, ako to urobili rada prokurátorov, ako to robia tisíce ľudí na námestiach, tak teraz je veľmi dôležité, aby sme spoločne všetci zabojovali za spravodlivosť, aby sme nenechali vládnej moci, vláde organizovaného zločinu, aby na hulváta zarezali spravodlivosť v priamom prenose. To, že Fico, Pellegrini a Danko, keď vyhrali voľby a myslia si, že môžu všetko, to chápem, je to ich nastavenie vnútorné, je to ich DNA. Aj v minulosti tu bol taký pán, ktorý to tvrdil, a vieme, ako veľmi škaredo sa s ním zahral osud. Ale ja by som chcel apelovať na vládnych poslancov, ktorí nie sú namočení v týchto špinavostiach, ktorí nie sú namočení v trestných činnostiach, aby veľmi dobre si zvážili, či idú robiť poskokov vládnym poslancom, ministrom, Ficovi, Pellegrinimu, Dankovi, či idú sa vtiahnuť do tejto špinavej hry a budú hlasovať za tieto zákony, ktoré v priamom prenose idú vyrezať spravodlivosti srdce, oči a idú ju úplne zmasakrovať. Preto vás žiadam, vládni poslanci, nerobte to!
Hort, Milan, podpredseda NR SR (2011-02-08):
S reakciou na faktické poznámky sa prihlásil teraz pán poslanec Čaplovič, nech sa páči.
Laurenčík, Milan, podpredseda NR SR (2020-11-25):
Pán minister, chcete reagovať na faktické poznámky? Zapnite, prosím vás, pána ministra.
Jurinová, Erika, podpredsedníčka NR SR (2013-09-20):
Ďakujem, pani poslankyňa. Dávam slovo spravodajcovi, ktorého určil navrhnutý gestorský výbor, výbor pre pôdohospodárstvo a životné prostredie, poslancovi Martinovi Feckovi. (Hlasy v sále.) No, páni, dohodli ste sa? (Reakcie z pléna.) Nech sa páči, pán poslanec Fecko.
Blanár, Juraj, podpredseda NR SR (2021-05-10):
Prepáčte, pani podpredsedníčka, chcem sa len uistiť, ešte stále čítate stanovisko vlády, aby sme to vedeli potom skonfrontovať.
Pellegrini, Peter, predseda NR SR (2015-05-14):
Prezentujme sa a hlasujme o postúpení zákona do tretieho čítania ihneď. (Hlasovanie.) Prítomných 131 poslancov, za hlasovalo 92, proti bol 1, zdržalo sa 37 poslancov, nehlasoval 1. Sme v treťom čítaní , otváram rozpravu v rámci tretieho čítania. Vyhlasujem rozpravu za skončenú. Pán spravodajca.
Figeľ, Ján, podpredseda NR SR (2013-09-18):
Nech sa páči, pán kolega... (Ruch v sále.) Dámy a páni... Dámy a páni, všetky tie veľké reči o kultúre buď každý od seba, alebo potom to nestojí za tú reč. Pán navrhovateľ, pán predkladateľ, pán kolega Lipšic. Nech sa páči, pokračujeme v rokovaní. Alojz Hlina, máte slovo.
P. Hrušovský, podpredseda NR SR: (2002-05-14):
Poprosím teraz pána poslanca Petráka, aby informoval Národnú radu ako poverený poslanec o stanovisku gestorského výboru a jeho odporúčaní k prerokúvanému vládnemu návrhu zákona. Pán poslanec Petrák.
P. Paška, predseda NR SR: (2009-06-17):
Pani poslankyňa Szögedi.
Sólymos, László, minister životného prostredia SR (2016-10-20):
Vážený poslanec, pokúsim sa vám odpovedať na túto otázku. (Povedané so smiechom.) Takže pripravované spustenie prevádzky vlakov kategórie IC predpokladá, že pôjde o vlaky, ktoré budú komerčným produktom dopravcu Železničná spoločnosť Slovensko, a. s., teda nebudú zahrnuté do zmluvy o dopravných službách vo verejnom záujme, a teda nebudú financované zo štátneho rozpočtu. Cieľom je vytvorenie efektívneho, ekonomického modelu prevádzky so zohľadnením maximálneho vyťaženia. Zámerom je predovšetkým obnoviť rýchle spojenie na dlhých tratiach medzi západom a východom republiky a prilákať zákazníkov, ktorí cestujú na dlhú vzdialenosť. Trenčín patril v minulosti pri prevádzke IC vlakov k najmenej využívaným staniciam s minimálnym nástupom a výstupom. Vzhľadom na nízky počet cestujúcich v Trenčíne smerom na východ, ako aj relatívne nízky rozdiel v jazdnom čase rýchlikov, ktoré po Trenčín jazdia každú hodinu, a plánovanou jazdnou dobou IC vlakov ŽSS-ka sa rozhodla sústrediť na rýchlosť a zastavovať vo významných prestupových uzloch. Ďakujem pekne.
Pellegrini, Peter, podpredseda NR SR (2020-09-22):
Ďakujem pekne. Kolegyne, kolegovia, je 10.57 hod., pýtam sa pána Dostála a pravdepodobne jeho vystúpenie bude dlhšie ako 3 minúty, preto navrhujem, aby sme vyhlásili krátku prestávku, a budeme pokračovať o 11.00 hod. hlasovaním a po hlasovaní sa vrátime k vystúpeniu pána Dostála a k ďalšej rozprave. (Zaznievanie gongu.) Poprosím teda všetkých, ktorí sa chcú zúčastniť hlasovania, aby sa dostavili do rokovacej sály. (Prestávka.) (Po prestávke.)
Brisudová, Martina, poslankyňa NR SR (2020-11-04):
Pán predsedajúci, sme v treťom čítaní, otvorte, prosím, rozpravu.
B. Bugár, podpredseda NR SR: (2005-05-25):
(Hlasovanie.) Prítomných 136, za 120, zdržalo sa 16 poslancov. Návrh sme schválili. Sme v treťom čítaní . Otváram rozpravu v rámci tohto čítania a pýtam sa, či sa hlási niekto do rozpravy. Konštatujem, že nie je to tak. Končím možnosť prihlásiť sa do rozpravy. Vyhlasujem rozpravu za skončenú. Pán spravodajca.
Bugár, Béla, podpredseda NR SR (2019-10-28):
Pán poslanec Dostál, môžte reagovať.
Zvolenská, Zuzana, ministerka zdravotníctva SR (2013-03-13):
Ďakujem veľmi pekne za slovo. Pani predsedajúca, pani poslankyne, páni poslanci, návrh zákona vypracovalo Ministerstvo zdravotníctva Slovenskej republiky na základe Plánu legislatívnych úloh vlády na druhý polrok 2012. Hlavným cieľom predloženého vládneho návrhu je legislatívne podporiť zvýšenie kvality a efektívnosti poskytovanej zdravotnej starostlivosti informatizáciou zdravotníctva. Informatizácia je významnou zložkou rozvoja každej vyspelej spoločnosti presadzujúcej vedomostnú ekonomiku a trvalo udržateľný rozvoj a týka sa všetkých oblastí života spoločnosti, zdravotníctvo nevynímajúc. Účelom predloženého návrhu zákona je vytvorenie legislatívneho rámca pre informatizáciu zdravotníctva na národnej úrovni, umožňujúceho vybudovanie a prevádzku Národného zdravotníckeho informačného systému ako jeho základného piliera. Návrh zákona upravuje vymedzenie Národného zdravotníckeho informačného systému, jeho údajovú základňu, definuje národné administratívne registre, národné zdravotné registre, postup pri sprístupňovaní údajov, štandardy zdravotníckej informatiky, podmienky fungovania Národného zdravotníckeho informačného systému a jeho bezpečnosti, ako aj proces posudzovania zhody informačných systémov poskytovateľov zdravotnej starostlivosti s týmto informačným národným zdravotníckym systémom. Návrh zavádza pojmy elektronická zdravotná knižka, pacientsky sumár, elektronický preukaz zdravotníckeho pracovníka a elektronický zdravotný záznam. Určuje sa i obsah a rozsah, upravujú sa podmienky a proces prístupu k nemu. Navrhovanou úpravou sa jednoznačne upravuje, komu sa dané údaje poskytujú. Predloženým návrhom sa novelizuje aj ďalších deväť rezortných zákonov: V čl. II je to novela zákona č. 576/2004 Z. z., umožňuje sa vedenie zdravotnej dokumentácie s elektronickým podpisom. V čl. III novelou zákona č. 578/2004 Z. z. sa upravuje spôsob vedenia príslušných registrov a ustanovujú sa poskytovateľom zdravotnej starostlivosti a zdravotníckym pracovníkom nové povinnosti v súvislosti s Národným zdravotníckym informačným systémom. V čl. V, čo je novela zákona č. 580/2004, sa zavádza nová forma preukazu poistenca. Preukaz poistenca s elektronickým čipom a zároveň sa zdravotným poisťovniam ukladá povinnosť vydať svojim poistencom nové preukazy do konca roka 2015. V čl. VI novelou zákona č. 581/2004 sa zavádza príspevok na správu Národného zdravotníckeho informačného systému a upravuje sa spôsob vedenia registrov Úradu pre dohľad nad zdravotnou starostlivosťou. Povinnosť používať Národný zdravotnícky informačný systém sa ukladá aj poskytovateľom v záchrannej zdravotnej službe, operačnému stredisku, ako aj držiteľovi povolenia na prevádzkovanie prírodných liečebných kúpeľov a kúpeľných liečební. V čl. IX novelou zákona č. 362/2011 Z. z. sa za účelom budúcej úplnej elektronizácie predpisovania liekov, zdravotníckych pomôcok a dietetických potravín zavádzajú pojmy preskripčný záznam, medikačný záznam a dispenzačný záznam. Vážená pani predsedajúca, vážené panie poslankyne, páni poslanci, chcem vás poprosiť o podporu predloženého návrhu zákona. Ďakujem pekne.
Janiš, Stanislav, poslanec NR SR (2011-11-30):
Ďakujem za slovo, pán podpredseda. Kolegyne, kolegovia, dovoľte, aby som vám podal spoločnú správu Výboru Národnej rady pre hospodárstvo, výstavbu a dopravu ako gestorského výboru k predmetnému návrhu zákona. Národná rada pridelila túto novelu ústavnoprávnemu výboru, výboru pre financie a rozpočet a výboru pre hospodárstvo, výstavbu a dopravu aj ako gestorskému výboru. Výbory návrh zákona prerokovali s nasledujúcimi závermi: Ústavnoprávny výbor odporúča schváliť, výbor pre financie a rozpočet odporúča schváliť a výbor pre hospodárstvo, výstavbu a dopravu odporúča schváliť. Pozmeňujúce a doplňujúce návrhy jednotlivých výborov sú uvedené v časti IV spoločnej správy. Gestorský výbor na základe stanovísk výborov v časti V spoločnej správy odporúča Národnej rade vládny návrh zákona, ktorým sa mení a dopĺňa zákon č. 725/2004 Z. z., schváliť v znení schválených pozmeňujúcich a doplňujúcich návrhov. Súčasne ma výbor poveril ako spravodajcu predkladať návrhy podľa § 81 rokovacieho poriadku. Pán podpredseda, skončil som, poprosím otvoriť rozpravu.
Pleštinská, Zita, poslankyňa NR SR (2020-12-08):
Ďakujem, pán predsedajúci. Mnohé budúce mamičky si vážia, že náš klub OĽANO má vo svojom DNA pomoc tehotným ženám. Presne, ako si, Lucka, povedala, dieťa je božím darom. Materstvo pripravuje manželov na uvítanie dieťaťa. Návrh prináša pomoc okrem žien aj študentkám, čo je nóvum v našej legislatíve. Niekedy ženy vychovali veľa detí a nepýtali sa, či majú finančné zabezpečenie. Dnes sa mnohé ženy pred materstvom zamýšľajú aj nad tým, či sú schopné prijať dieťa, či majú finančné zabezpečenie. Verím, že tento návrh podporia všetci, ktorí chcú, aby ženy matky mali finančné zabezpečenie, aby mohli vychovať deti, čo je, ako som povedala, dieťa je boží dar. Ďakujem pekne.
I. Mikloš, podpredseda vlády a minister financií SR: (2003-04-23):
Z. Martináková, podpredsedníčka NR SR: Ďakujem, pán minister. Slovo má predseda výboru pre financie, rozpočet a menu Pál Farkas, prosím ho, aby informoval Národnú radu o výsledku rokovania výborov o tomto návrhu zákona, aby odôvodnil návrh a stanovisko gestorského výboru. Nech sa páči, pán poslanec.
Zmajkovičová, Renáta, podpredsedníčka NR SR (2013-03-14):
Pán poslanec Matovič.
Šimečka, Michal, podpredseda NR SR (2024-05-03):
Ďakujem. Pán poslanec Štefunko, nech sa páči.
Baláž, Radovan, poslanec NR SR (2019-05-10):
Ďakujem pekne za slovo. Pán predsedajúci, dajte, prosím, hlasovať o tom, že Národná rada sa uzniesla prerokovať predložený návrh zákona v druhom čítaní.
Ďuriš Nicholsonová, Lucia, podpredsedníčka NR SR (2016-10-21):
Pani poslankyňa Verešová, nech sa páči.
A. Belousovová, podpredsedníčka NR SR: (2007-06-20):
S faktickou poznámkou na vystúpenie pána poslanca Mikuša sa prihlásila pani poslankyňa Tóthová. Končím možnosť prihlásiť sa s faktickými poznámkami. (Hlasy v sále.) Pán poslanec Jasaň, faktickú máte? Takže pani poslankyňa Tóthová bola prvá a pán poslanec Jasaň sa hlási tiež s faktickou. Končím možnosť prihlásiť sa s faktickými poznámkami. A slovo má pani poslankyňa Tóthová. Nech sa páči.
Kollár, Boris, predseda NR SR (2022-05-10):
Prosím, prezentujme sa a hlasujeme. (Hlasovanie.) Prítomných 138 poslancov, za 49, proti 30, zdržalo sa 58, nehlasoval 1. Uvedený návrh sme neschválili.
Bugár, Béla, podpredseda NR SR (2018-10-18):
Ďakujem pánovi ministrovi financií. Vážené kolegyne, vážení kolegovia, ešte predtým, čo by som odovzdal slovo spravodajcovi, chcem vám zavčasu oznámiť, že po bodoch pána ministra Kažimíra, pána podpredsedu vlády, by sme mali pokračovať návrhmi pána ministra Gála. Vzhľadom k tomu, že sa ozvali ešte niektorí poslanci, aj včera tu boli z opozície, že chcú rokovať ohľadne toho Ústavného súdu, takže je tu návrh, aby sme potom všetky body presunuli v utorok po prerokovaní troch bodov pána poslanca Galeka a potom by sme rokovali o návrhu, návrhoch teda pána poslanca, ministra spravodlivosti. (Reakcia z pléna.) Utorok, utorok, len musím to oznámiť, lebo niektorí už sú pripravení, o dva body fakticky by sme sa dostali k týmto bodom, takže preto som si dovolil porušiť alebo prerušiť pána kolegu. Takže aby ste počítali s tým, že všetky body, ktoré sa týkajú ministerstva spravodlivosti, utorok po prerokovaní tých troch bodov pána poslanca Galeka by sme otvorili a, samozrejme, by sme o tom rokovali. Takže ďakujem pekne. Teraz dávam slovo spravodajcovi, pánovi poslancovi Balážovi, nech sa páči.
Prostredník, Ondrej, poslanec NR SR (2023-12-14):
Ďakujem pekne, pán predsedajúci. Ďakujem, pani poslankyňa Marcinková, za to, že ste poukázali na to, ako je ten pripravovaný rozpočet a aj konsolidačné opatrenia vôbec nie sú konzistentné, a, žiaľ, dolieha to napríklad aj na túto veľmi dôležitú oblasť ochrany ľudských práv. Zdá sa, že tu vláda ako keby chcela uplatňovať tú starú overenú taktiku rozdeľ a panuj, jednému pridáme, druhému uberieme a nech sa medzi sebou pohryzú, pobijú, to je podľa mňa veľmi nebezpečné. Už niekoľkokrát sme boli svedkami toho, ako táto Národná rada odmietla vôbec zobrať na vedomie správy z kancelárie verejného ochrancu práv, verejnej ochrankyne práv. To je čosi, čo je, čo je alarmujúce, a oceňujem ten návrh, to... beriem to ako pozvanie do diskusie, rozprávať o tom, ako lepšie by sme mohli celú ľudskoprávnu agendu zorganizovať na Slovensku, ako zlepšiť prácu v prospech tých, ktorých práva sú porušované na Slovensku. Myslím si, že to je veľmi dôležitá téma, a veľmi rád beriem toto pozvanie a túto výzvu. Ďakujem pekne.
Laššáková, Jana, podpredsedníčka NR SR (2014-10-23):
Žiadate, pani podpredsedníčka, aby sa o vašej nespokojnosti s odpoveďou hlasovalo. Chcem sa opýtať, či sa chce vyjadriť niektorý člen vlády k vystúpeniam poslancov. Nie je tomu tak. Vyhlasujem rozpravu za skončenú. Prerušujem rokovanie o tomto bode. Hlasovať o uznesení budeme v rámci ďalších hlasovaní. Otváram bod interpelácie poslancov . Chcem vám dať do pozornosti, vážené panie poslankyne, páni poslanci, že podľa § 129 ods. 1 a 2 zákona o rokovacom poriadku je upravený charakter tohto ústavného inštitútu. Ďalej chcem pripomenúť, že podľa zákona o rokovacom poriadku ústne prednesenie interpelácie nezbavuje poslanca povinnosti odovzdať svoju interpeláciu písomne predsedovi Národnej rady Slovenskej republiky. Písomne sa do bodu interpelácie prihlásili títo páni poslanci: pán poslanec Ján Mičovský, pán poslanec Ján Podmanický, Mikuláš Huba, Martin Fronc, Alojz Hlina a Jozef Mikloško. Nech sa páči, pán poslanec Mičovský, máte slovo.
Ďuriš Nicholsonová, Lucia, podpredsedníčka NR SR (2019-04-05):
Pán poslanec Marosz.
Laurenčík, Milan, podpredseda NR SR (2021-12-14):
Pán poslanec, slušne sa vyjadrujte. (Reakcia z pléna.) Pán poslanec Štefan Kuffa s faktickou poznámkou, nech sa páči.
Laurenčík, Milan, podpredseda NR SR (2020-04-22):
Keďže vystúpil pán minister, je otvorená rozprava v druhom čítaní. Nikto sa nehlási do rozpravy. Končím možnosť prihlásiť sa, uzatváram rozpravu v druhom čítaní a žiadam pani spravodajkyňu... (Reakcie z pléna.) Žiadam pani spravodajkyňu, aby uviedla hlasovanie znovu v spoločnej správe aj s pozmeňovacími návrhmi. (Hlasovanie o vládnom návrhu zákona, ktorým sa dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony , tlač 65.)
Galko, Ľubomír, poslanec NR SR (2017-03-29):
Ďakujem pekne, ďakujem kolegom. Najprv na pána Hrnka. Pán poslanec Hrnko, určite sme na jednej lodi, čo sa týka šetrenia, na tom sa určite zhodneme, ale skúste ešte jedenkrát si vypočuť to, čo som tu povedal o tej hre, do ktorej vás stiahli. Ja si myslím, že vás tam vtiahli. Toto nie je váš biznis. To nie je biznis vašej politickej strany, pán Hrnko. Pani Laššáková, vy ste povedali, že aby som, že hovorím, že som čestný človek. Ja vám teraz dokážem, že som čestný človek, ja vám poviem dve veci. Prvá vec je, v súvislosti s tým, čo ste hovorili, mali ste tam kolegyňu, ktorej sa potom pýtali na jej pracovný program, nevedela ani jednu aktivitu povedať počas tých dní, čo ste tam boli v tom Petrohrade, ani jednu jedinú nevedela z tých niekoľkých dní povedať, že kde ste boli. A teraz vám poviem, prečo som čestný človek. Viete, čo som dostal pred týmto rokovaním? Dostal som dve videá, na ktorých je údajne premiér spolu s jednou hlavnou štátnou radkyňou, nastupujú do policajného vrtuľníka a idú, letia v rámci Slovenska, nie je dôležité kam. Viete, čo som urobil, pani Laššáková? Ja som ich obidve vymazal, ani som ich neotvoril, lebo ja túto hru s vami nebudem hrať, lebo túto hru s vami nebudem hrať, pretože si naozaj myslím, že je to nedôstojná hra, to, čo ste tu rozpútali, a že sme tu na to, aby sme spájali, a nie, aby sme takýmto spôsobom rozdeľovali ľudí, pani kolegyňa. Ďakujem pekne.
Antal, Peter, poslanec NR SR (2017-03-29):
Nie. Poprosím opraviť hlasovanie, chcel som hlasovať „za“, tlač 461, iba. Ďakujem.
Blanár, Juraj, podpredseda NR SR (2023-06-23):
Pani poslankyňa Sulanová s faktickou poznámkou.
Viskupič, Marián, poslanec NR SR (2022-06-15):
Ďakujem pekne. Vážený pán predseda, v rozprave som vystúpil len ja. Dajte, prosím, hlasovať o návrhu uznesenia tak, ako je uvedené v prílohe spoločnej správy.
Glváč, Martin, podpredseda NR SR (2019-03-27):
Ďakujem. Dávam slovo spoločnému spravodajcovi z výboru pre kultúru a médiá poslancovi Karolovi Farkašovskému, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru.
Figeľ, Ján, podpredseda NR SR (2013-02-12):
Ďakujem pekne. Ďalším rečníkom, ktorý je ohlásený do rozpravy, som ja, takže poprosím pani kolegyňu, aby ma vystriedala.
Grendel, Gábor, podpredseda NR SR (2022-10-04):
Vyhlasujem rozpravu za skončenú. So záverečným slovom ešte pán poslanec Tomáš Valášek.
Laurenčík, Milan, podpredseda NR SR (2022-02-18):
Pán poslanec Marián Saloň s faktickou poznámkou. Nech sa páči.
Bugár, Béla, podpredseda NR SR (2017-04-07):
Nech sa páči, prezentujme sa a hlasujme. (Hlasovanie.) Prítomných 119 poslancov, za 53, proti 4, zdržalo sa 62 poslancov. Návrh nebol schválený. Prosím pána poslanca Richarda Vašečku, aby uviedol hlasovanie o bode 64, a to je prvé čítanie návrhu poslancov Matoviča a Hegera na vydanie zákona, ktorým sa mení a dopĺňa zákon č. 570/2005 Z. z. o brannej povinnosti, tlač 417. (Hlasovanie o návrhu poslancov Národnej rady Slovenskej republiky Igora Matoviča a Eduarda Hegera na vydanie zákona, ktorým sa mení a dopĺňa zákon č. 570/2005 Z. z. o brannej povinnosti a o zmene a doplnení niektorých zákonov v znení neskorších predpisov , tlač 417.)
Laššáková, Jana, podpredsedníčka NR SR (2014-10-23):
Chcete, pán minister, na doplňujúcu, nebola to ani otázka, ale nech sa páči, máte slovo.
Madej, Róbert, poslanec NR SR (2014-10-21):
Ďakujem pekne. Pán predseda, ďalej budeme hlasovať o v poradí druhom predloženom pozmeňujúcom návrhu, ktorý podal pán poslanec Mičovský. Upozorňujem, že v písomnom vyhotovení ide o bod 1 jeho písomného pozmeňovacieho návrhu.
Laurenčík, Milan, podpredseda NR SR (2022-05-10):
Pán poslanec Ján Benčík.
M. Maďarič, minister kultúry SR: (2007-06-21):
Ďakujem. (Potlesk.)
Zmajkovičová, Renáta, podpredsedníčka NR SR (2012-08-02):
V rozprave vystúpi pán poslanec Beblavý, pripraví sa pán poslanec Štefanec. Nech sa páči, pán poslanec.
Bastrnák, Tibor, poslanec NR SR (2012-06-27):
Ďakujem veľmi pekne. Ja by som sa chcel poďakovať pánovi poslancovi Gálovi, že tak pekne nám zhrnul, o čo v tomto zákone ide. Nie je to o politike, je to prvý krok, aby sme niečo urobili pre našich športovcov. A preto prosím aj vyzývam našich kolegov, aby podporili tento zákon, aby ho posunuli do druhého čítania a, samozrejme, aby ho aj vylepšili svojimi nápadmi, lebo o to nám ide, nejde o politiku, ide len o vec. A to, samozrejme, vieme urobiť spoločne v druhom čítaní. Ďakujem veľmi pekne.
Grendel, Gábor, podpredseda NR SR (2021-11-11):
V zmysle § 32 ods. 2 vyzývam pána poslanca Medveckého, pána poslanca Kotlebu, aby si nasadili respirátory. Vyhlasujem rozpravu za skončenú. Chce zaujať stanovisko pán navrhovateľ, pán minister zdravotníctva? Áno? Nech sa páči, máte slovo.
Šofranko, Mária, poslankyňa NR SR (2022-03-24):
Ďakujem, pán predseda. Dajte hlasovať o návrhu zákona ako o celku s prijatými návrhmi s odporúčaním gestorského výboru ho schváliť.
Šimečka, Michal, podpredseda NR SR (2024-01-09):
Ďakujem veľmi pekne, pán poslanec. Ďalší, pán poslanec Dvořák.
Škripek, Branislav, poslanec NR SR (2012-05-11):
Ďakujem za slovo. Pán Poliačik, povedali ste, že sú tu 4 % ľudí s takouto orientáciou. Až päť? Viete, mne sa zdá, že toto je taký šikovný pojem, už sa to používa, sa mi zdá nejakých osem rokov sa proste hovorí. To je štatistika celosvetová, slovenská alebo len z okolia nejakého mestečka? Pretože to by znamenalo, že keď je nás 5,5 milióna, tak je tu 220-tisíc homosexuálov alebo ľudí rôzneho iného zamerania. Ja som presvedčený, že to tak nie je na Slovensku. „Viac“, hovorí pán Poliačik, tak ja som stretol v živote ešte len jedného, ale nevadí, ešte sem nedorazilo úplne všetko. Prídem na „Pride“, lebo tam ich bude naozaj asi z celej republiky všetkých. Ale budem sa tam snažiť akokoľvek sa s nimi porozprávať, lebo ma to zaujíma viacej. Ale zrejme sem ešte, preto si myslím, že ich je tu nie 4 %, že tu na Slovensku nie je 220-tisíc ľudí iného zamerania sexuálneho, lebo sem ešte všetky módne trendy nedorazili zo Spojených štátoch amerických alebo zo západného sveta. Napríklad ešte tu nemáme dosť veľa transvestitov, dosť veľa rôznych iných ľudí. Ja som takého videl v Londýne na ulici, a keď som tam bol autom sťahovať kamaráta, tak som sa pozeral na jednu milú dámu na ulici a ona bola strašne zvláštna. A tak som sa na ňu pozeral dlhšie, až mi prešla jedna červená, a ona sa totiž, zvláštna bola tým, že bola sympatická, dobre poobliekaná, skoro aj trochu sexi, ale ona sa správala tak čudne, až som nemohol z nej spustiť oči, až som za chvíľku zbadal, že má mužské správanie, pretože robila veci, ťahy a prejavy, ktoré žena nikdy v živote neurobí. A tak som si uvedomil, že ono je to vlastne ťažké. Takže ja sa budem zaujímať o „Pride“, ale nemyslím si, že hovoríte pravdu, že na Slovensku sú 4 % obyvateľov tohto zamerania a že potrebujeme naozaj sa celou tou agendou až tak veľmi zaoberať.
Blaha, Ľuboš, podpredseda NR SR (2024-01-24):
Pani poslankyňa Ingrid Kosová.
Vážny, Ľubomír, poslanec NR SR (2022-05-03):
Ďakujem. Pán poslanec, skôr ako spomeniem tú legitimitu, o ktorej si ty hovoril, tak chcem taký podobný príklad uviesť, čo bolo v tvojom vystúpení tiež deklarované, že stále sú tu niektorí poslanci z koalície alebo väčšina poslancov z koalície, ktorí nechápu rozdiel medzi vyšetrovaním obvinených, ktorí sú, sa vyšetrovaniu nebránia, neutekajú za hranice Slovenskej republiky a naviac spolupracujú a chcú čo najskôr vyšetriť toto vznesené obvinenie, a rozdiel medzi vyšetrovaním v kolúznej väzbe, ktorá je v tomto prípade absolútne bezdôvodná aj z hľadiska času, aj z hľadiska možností ovplyvňovania svedkov. Čiže niektorí poslanci, koaliční, alebo väčšina koaličných poslancov nechápe alebo nechce chápať tento rozdiel, alebo má jednoznačné pokyny nezamýšľať sa nad touto vecou a stlačiť tlačítko. Čiže to je paralela k tomu, čo si ty naznačil tiež pred chvíľou, že ak nebudeme súhlasiť v Národnej rade, to vystúpil tu jeden koaličný poslanec, s väzobným stíhaním, stratíme legitimitu ako Národná rada. A to je tak isto presne naopak, že Národná rada stratí legitimitu, čo sa týka, legitimitu, čo sa týka tohto hlasovania, ale naopak, stratí alebo naviac stratí tú legitimitu aj Slovensko ako také a takýmto hlasovaním uvrhnete Slovensko ozaj desať krokov dozadu. Ďakujem.
Nicholsonová, Lucia, poslankyňa NR SR (2012-10-29):
Ďakujem veľmi pekne. Ja som tolerantná práve preto, že som tolerantná. Mne sa vlastne to vaše vystúpenie páčilo, pán Vašečka. Ja som vlastne ani iné neočakávala, len k zopár veciam by som sa chcela vyjadriť. Tie dobrovoľné sterilizácie. Tu by som vás poprosila, keby ste nespochybňovali náš mandát. My máme taký istý mandát, ako ho máte vy, pretože my sme sa nikdy netajili tým, že budeme chcieť presadiť dobrovoľné, bezplatné sterilizácie pre ženy, ktoré si to dnes nemôžu dovoliť. Mali sme to konkrétne v legislatívnom zámere zákona o sociálne vylúčených spoločenstvách len vo vzťahu k ženám zo sociálne slabších vrstiev. Takže my rešpektujeme vôľu našich voličov, tak ako vy rešpektujete vôľu svojich voličov. A bola by som veľmi rada, keby ste nespochybňovali ani môj, ani nikoho iného mandát zo strany Sloboda a Solidarita. Pýtam sa vás ešte raz, aby ste mi vysvetlili, čo majú spoločné znásilnenia a dobrovoľné bezplatné sterilizácie. Stále mi to nie je jasné. Ľudia v osadách sú plodní a Boh im žehnaj, áno, sú plodní, ja sa z toho teším a Boh im naozaj žehnaj, ale keby náhodou nechceli rodiť tých šesť detí, osem detí, desať detí, štrnásť detí, tak sú tu dobrovoľné bezplatné sterilizácie. Ako sa to navzájom vymedzuje, tomu nerozumiem. Inak, to je aj na pána Škripeka. Ja sa skláňam pred vašimi známymi. A ja poznám niekoľko takých ľudí, ktorí preonačili zopár jednotlivcov, ale tiež sa to nijako nebije s tým, čo navrhujem ja. Pokiaľ sa nepreonačia, pokiaľ nebudete mať viacej takých šikovných známych, tak dajme im tú možnosť požiadať o bezplatnú, dobrovoľnú sterilizáciu. K tomu, že hradíme z verejného zdravotného poistenia to, aby ľudia boli zdraví. No ja by som vám strašne odporučila, pán Vašečka, choďte sa pozrieť do tých osád a rozprávajte sa tam s tými matkami, ktoré majú... (Prerušenie vystúpenia časomerom.)
A. Belousovová, podpredsedníčka NR SR: (2008-04-02):
Pán kolega Bárdos, beriem vašu pripomienku, že som tam urobila chybu v slovenskom jazyku, vaša slovenčina je vždy bez, teraz to neberte ironicky, naozaj super, ale vysvetlite vašej kolegyni Sárközy, že v slovenskej gramatike sa moje priezvisko hovorí Belousovová, ale nie Belousová. Ona ma pomenovala po rusky. Takže takisto, pán kolega Fronc, sa vás chcem opýtať. Náhodou ten bývalý minister školstva, to je váš dvojník alebo rodina? Veď vy absolútne vo svojich vystúpeniach nepriznávate žiadny podiel zodpovednosti zato, čo bolo, aj hlavne nebolo urobené. Že prešľapovalo to školstvo ako v tom kapustnom sude, keď sa kapusta tlačí. No a pani kolegyni Szögedi, vyučovanie štátneho jazyka rieši tento zákon odborne, naozaj len z pohľadu odbornosti, lebo si zoberte moje vystúpenie. Ja som povedala, že dorovnávame štátny jazyk na úroveň len menšinového. Že tie deti naozaj budú veľmi kvalitní občania, pretože získajú dva jazyky, budú ich ovládať hneď po absolvovaní základnej školy a tými zmenami, ktoré sa navrhujú ďalej, ešte ďalšie dva jazyky. Veď Európska únie je pre nich otvorená. Potom načo ste bojovali zato, aby sme boli v Európskej únii, keď ich chcete nejako takto ujarmovať? Takže nebolo to zamerané na nejaké bitie do vás len ako to, čo sa prezentovalo a v prvom čítaní sa hovorí k filozofii, ja som chcela vysvetliť, že filozofia je odborná a vyargumentovať, že to politikum, ktoré... (Prerušenie vystúpenia časomierou.)
R. Fico, predseda vlády SR: (2008-03-27):
Neprítomný na dnešnom rokovaní bude podpredseda vlády pre vedomostnú spoločnosť, európske záležitosti, ľudské práva a národnosti Dušan Čaplovič, zastupuje ho podpredseda vlády a minister školstva pán Mikolaj. Na zahraničnej pracovnej ceste je podpredseda vlády a minister vnútra pán Kaliňák, zastupuje ho minister obrany pán Baška. Práceneschopný je minister výstavby a regionálneho rozvoja pán Janušek, zastupuje ho minister životného prostredia Jaroslav Izák. A mimo územia Slovenskej republiky je aj minister financií pán Počiatek, zastupuje ho minister dopravy, pôšt a telekomunikácií pán Vážny. Pán predseda, toto sú mená ministrov prítomných a ospravedlnených, som pripravený odpovedať na otázky pánov poslancov a pani poslankýň.
Šipoš, Michal, poslanec NR SR (2023-02-02):
Odhlasovali sme body zo spoločnej správy. Pán predseda, dajte, prosím, hlasovať o tom, že prerokujeme návrh zákona v treťom čítaní ihneď.
Pčolinský, Peter, podpredseda NR SR (2022-12-07):
Pán poslanec Vetrák.
P. Paška, predseda NR SR: (2009-12-03):
Hlasujeme o návrhu, aby sme zaradili a prerokovali návrh, ktorý prišiel z vlády na odvolanie členov pozemkového fondu. (Hlasovanie.) 141 prítomných, 138 bolo za, 1 sa zdržal, 2 nehlasovali. Dámy a páni, po ukončení hodiny otázok prikročíme k prerokovaniu tohoto bodu. Pán predseda výboru Ďuračka.
P. Paška, predseda NR SR: (2010-03-09):
(Hlasovanie.) 126 prítomných, 77 za, 2 proti, 46 sa zdržalo a 1 nehlasoval. Tento návrh sme prijali.
Grendel, Gábor, podpredseda NR SR (2022-06-22):
Ďakujem, pani poslankyňa. Spravodajcom k tomuto bodu je pán poslanec Dominik Drdul, ktorého nevidím v rokovacej sále, takže odporúčam, aby sme prerušili schôdzu pri tomto bode a pokračovali zajtra. (Prerušenie rokovania o 18.55 hodine.)
Petruchová, Silvia, poslankyňa NR SR (2016-05-20):
Vážený pán predsedajúci, vážené panie poslankyne, ctení prítomní, v súlade s § 73 zákona o rokovacom poriadku som bola určená Výborom Národnej rady pre sociálne veci za spravodajkyňu k návrhu zákona, ktorý je uvedený pod tlačou 77. V menovanom súvise si dovoľujem predložiť informáciu k tomuto návrhu zákona. Návrh spĺňa náležitosti podľa rokovacieho poriadku, aj legislatívnych pravidiel tvorby zákonov. K tomuto návrhu je vydané aj stanovisko ministerstva financií. Vychádzajúc z oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 76 z 2. mája 2016 navrhujem, aby návrh zákona prerokovali: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre sociálne veci. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory prerokovali do 30 dní a gestorský výbor do 32 dní od prerokovania návrhu zákona v Národnej rade v prvom čítaní. Pán predsedajúci,... (Prerušenie vystúpenia vypnutím sa mikrofónu.)
Šeliga, Juraj, podpredseda NR SR (2020-05-12):
Pani poslankyňa Marcinková.
M. Číž, podpredseda NR SR: (2007-02-09):
(Hlasovanie.) Je námietka o tom, že niektorí poslanci boli uvedení do omylu? (Reakcie v sále.) Vážené kolegyne, kolegovia, hlasujeme o spôsobe hlasovania, verejnom, samozrejme, ale aj o jednotlivých bodoch podľa subjektov, ktoré navrhujú kandidátov. Takže prezentujeme sa a hlasujeme. Ešte raz poprosím, áno, o opakované hlasovanie teraz. (Hlasovanie.) Prítomných 123 poslancov, za návrh 78 poslancov, proti 22 poslancov, zdržalo sa 20 poslancov, nehlasovali 3 poslanci. Konštatujem, že gestorským výborom navrhnutý spôsob hlasovania sme schválili. Nech sa, páči, pán spravodajca.
K. Tóthová, poslankyňa: (2002-04-09):
Po ďalšie. Exteritorialita je tu jednoznačná a mne je veľmi smutno, že KDH predkladá takýto zákon, ale sedí vo vláde, kde pán predseda vlády propaguje: Nedopustím realizáciu tohto zákona, a pod nosom mu podpredseda vlády Pál Csáky pomáha realizovať tento zákon na území Slovenska. Prosím vás pekne, čo je to za kocúrkovo? Čo už platí v tejto spoločnosti? Prečo sa neozvete vo vláde, KDH? Prečo tam nepoviete, že vlastne dochádza k realizácii maďarského zákona na našom území! No z jednoduchého dôvodu. Keby ste si pohnevali SMK, prestane podpora vlády. A to je koniec korytám. (Zaznel zvuk časomiery.)
Grendel, Gábor, podpredseda NR SR (2021-05-14):
Pani ministerka, musím vás už zastaviť, lebo dve minúty vypršali. Ďakujem.
Šeliga, Juraj, podpredseda NR SR (2020-05-15):
Ďakujem pekne, pani doktorka. Teraz poprosím, aby prišla pani Hudecová ako spoločná spravodajkyňa z výboru pre ľudské práva a národnostné menšiny a informovala Národnú radu o výsledku prerokovania správy pani komisárky vo výboroch. Dámy, faktické poznámky nemôžu byť, pretože ešte nie sme v rozprave. Teraz pôjde pani Hudecová s tým, že potom otvorím rozpravu a potom sa budete môcť prihlásiť a reagovať už s faktickými poznámkami. Nech sa páči, pani Hudecová, máte slovo.
Jurinová, Erika, podpredsedníčka NR SR (2014-11-10):
Pán poslanec Petrák. To je procedurálny?
Nicholsonová, Lucia, podpredsedníčka NR SR (2016-04-22):
Odpustite mi, pán poslanec, že vás prerušujem. Pani poslankyňa Vaľová, chcela by som vás veľmi pekne poprosiť, keby ste netelefonovali v sále. Ďakujem.
Laurenčík, Milan, podpredseda NR SR (2022-02-25):
Pán poslanec Miroslav Žiak.
Dostál, Ondrej, poslanec NR SR (2024-04-19):
Ďakujem kolegyniam a kolegom za reakcie. Pani poslankyňa Gažovičová, ja som mal teda presne ten istý pocit, keď som včera počúval pána poslanca Michelka, že on má nejaký vkus, ktorý je legitímny, a fond nerozhoduje podľa jeho vkusu. Nedostali podporu tí žiadatelia, o ktorých si on myslí, že by mali dostať a možno mali dostať, ja to neviem posúdiť, ja sa necítim byť kompetentný toto posudzovať, ale presne preto si myslím, že nemáme to robiť my politici. Nemáme, nemáme my meniť systém tak, aby doňho politici mohli, mohli zasahovať, lebo nie politici majú byť tí, ktorí majú mať na to, na to vplyv, lebo sú politici s lepším vkusom, s horším vkusom, politici, ktorí sa vyznajú v kultúre, nevyznajú v kultúre, ale to nie je naša úloha, to má byť úloha tých odborných komisií. A teda pán poslanec Michelko síce nereagoval celkom na mňa, reagoval na to, čo pred ním povedal pán poslanec Grendel vo faktickej poznámke, čo teda nie je celkom v súlade so zákonom o rokovacom poriadku, ale myslím si, že to bolo užitočné z hľadiska toho, aby sme pochopili, ako, ako uvažuje, no a áno, presne to je tak, že ten žiadateľ sa to nemusí dozvedieť napriamo, ale teda keď v rade budú politickí nominanti, on má nejaké kontakty na tých, ktorých tam nominovali, tak si môže nájsť cestu na to, aby sa dozvedel aj, aj predtým ako bude definitívne rozhodovať, rozhodovať rada. A že to má byť obmedzené na do neba volajúce absurdity, ktoré nesedia, že ak projekt nejakého kvalitného umelca nedostane podporu, ale však aj kvalitný projekt môže, kvalitný umelec môže mať projekt, ktorý je menej kvalitný ako iné projekty a aby som to posúdil, tak by som musel všetky pozrieť, nie... (Prerušenie vystúpenia časomerom.)
Blanár, Juraj, podpredseda NR SR (2021-09-30):
Pán poslanec Pročko, môžete reagovať na faktické poznámky.
Dostál, Ondrej, poslanec NR SR (2022-11-08):
Ďakujem, pán predseda. Vážené kolegyne, vážení kolegovia, dovoľte, aby som predniesol pozmeňujúci návrh, ktorý obsahuje dva body. Jedno je legislatívno-technická oprava chyby v návrhu zákona, druhé je posun účinnosti, keďže sa o tomto návrhu rokovalo dlhšiu dobu. Dovoľte, aby som ho prečítal. Pozmeňujúci návrh poslancov Marcinkovej, Dostála, Vetráka k návrhu poslancov Dostála, Zemanovej, Osuského a Marcinkovej na vydanie ústavného zákona, ktorým sa mení ústavný zákon č. 39/2004 o spolupráci Národnej rady Slovenskej republiky a vlády Slovenskej republiky v záležitostiach Európskej únie (tlač 874). 1. V čl. I úvodnej vete sa za slovami „č. 397/2004 Z. z.“ vypúšťa slovo „zákon“. 2. V čl. II sa slová „1. mája 2022“ nahrádzajú slovami „dňom vyhlásenia“. Ďakujem.
Mikloško, Jozef, poslanec NR SR (2014-02-07):
Môžeme aj na konci hlasovania, aj po hlasovaní.
Dostál, Ondrej, poslanec NR SR (2021-12-02):
Pán poslanec Pročko, no zjavne máme dosť odlišné kritériá toho, čo považujeme za nechutné. Zaujímavé je, že ako sa vyvíja tvoj pohľad na nezávislosť, pretože po jednej zo správ pani Márie Patakyovej, ombudsmanky, za ktorú si nezahlasoval, ja som bol veľmi prekvapený, lebo u teba som nepredpokladal nejaké ideologické dôvody, si mi to vysvetlil tým, že je politický nominant a na takomto mieste by nemal byť politický nominant a pani Patakyová bola navrhnutá MOST-om. No bola navrhnutá MOST-om, ale myslím si, že vykonáva svoju robotu dobre a je správne, že si zaslúži podporu a netreba hľadieť na to, že kto ju navrhol. Teraz zrazu ti nevadí, že komisára pre deti alebo komisárku pre deti budeme voliť na návrh politikov, bude ju voliť parlament a opäť, dokonca je to poslankyňa Národnej rady, ktorú ty ideš voliť. No ale však môžu sa názory vyvíjať, ja ti to neberiem, škoda len, že si nereagoval v podstate na nič z toho, o čom som vo svojom vystúpení hovoril. Pani poslankyňa Kozelová, áno, žiaľ, bude to politická voľba, podľa mňa nie je problém v tom, že volí Národná rada, kto iný by mal komisára ustanovovať, problém skôr vidím v tom, ako k tomu pristupujeme, a teda že nebudeme sa rozhodovať na základe porovnania nejakých odborných kritérií, etických kritérií, kompetentnosti, doterajšieho pôsobenia, ale budeme sa rozhodovať alebo budete sa rozhodovať aj vy politicky. Je to škoda pre ten úrad.
Laššáková, Jana, podpredsedníčka NR SR (2012-10-25):
Ďakujem pekne, pán minister. Chce k rozprave zaujať stanovisko spravodajca? Nie. Prerušujem rokovanie o tomto bode programu. A teraz budeme pokračovať Správou o poľnohospodárstve a potravinárstve v Slovenskej republike za rok 2011 . Správa vlády je uverejnená ako tlač 216 a správa výboru ako tlač 216a. Správu uvedie minister pôdohospodárstva a rozvoja vidieka Ľubomír Jahnátek. Prosím ho, aby sa ujal slova. Nech sa páči, pán minister.